Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 5129

5. fejezet Forgószárnyas légijármű távközlési és navigációs berendezések 5.1 Távközlési berendezés 5.1.1 A műszerrepülési szabályok szerint vagy éjszaka üzemeltetett forgószárnyas légijárművet szereljék fel rádió távközlési berendezéssel. Az ilyen berendezés a meghatározott frekvenciákon alkalmas legyen kétoldalú rádióösszeköttetés fenntartására az illetékes hatóság által előírt légiforgalmi állomásokkal. Megjegyzés: A 5.1.1 pont előírásai teljesítettnek tekinthetők, ha az útvonalon szokásos hullámterjedési viszonyok között a forgószárnyas légijármű képes az itt meghatározott távközlési összeköttetések fenntartására. 5.1.2 Amikor a 5.1.1 előírásának teljesítése érdekében egynél több berendezés felszerelése szükséges, azok egymástól függetlenül működjenek úgy, hogy az egyik berendezés meghibásodása ne okozza bármely másik berendezés meghibásodását. 5.1.3 A látvarepülési szabályok szerint, de ellenőrzött repülésként üzemeltetett forgószárnyas légijárművet az illetékes hatóság mentesítő engedélyének hiányában szereljenek fel rádió távközlési berendezéssel, amely a repülés végrehajtása alatt bármikor alkalmas az illetékes hatóság által meghatározott frekvenciákon és kijelölt légiforgalmi állomásokkal a kétoldalú rádió-összeköttetés fenntartására. 5.1.4 Azt a forgószárnyas légijárművet, amelyet olyan repülés végrehajtására használnak fel, amelyre a 4.3 vagy 4.4 szakaszok előírásai vonatkoznak, az illetékes hatóság mentesítő engedélyének hiányában szereljenek fel rádió távközlési berendezéssel, amely a repülés végrehajtása alatt bármikor alkalmas az illetékes hatóság által meghatározott frekvenciákon és kijelölt légiforgalmi állomásokkal a kétoldalú rádió-összeköttetés fenntartására. 5.1.5 Ajánlás – Az 5.1.1 – 5.1.4 pontok alapján előírt rádió berendezés alkalmas legyen rádió összeköttetés fenntartására a légiközlekedési vészfrekvencián. 5.1.6 A légtér meghatározott szakaszaiban vagy olyan útvonalakon történő repülések végrehajtásakor, ahol RCP típus lett előírva, az 5.1.1 – 5.1.5 pontokban meghatározott követelményeken túl a forgószárnyas légijármű:

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes